Psychotria carronis

Ti Psychotria carronis, kadawyan nga ammo iti Ingles a kas ti Black Grape, ket ti agsabsabong a mula iti pamilia ti kape. Ti espesipiko nga epiteta ket mangpadayaw ken ni William Carron (1823–1876) a nagurnong kadagiti mula iti Isla Lord Howe para iti Royal Botanic Gardens, Sydney.

 Deskripsion 
Daytoy ket bassit a kayo nga agtubo iti katayag iti 8 m. Dagiti ungnkay ket mangipakita kadagiti prominente a kasla singsing a piglat ti bulong. Dagiti nasileng a berde, immitlog-arinduyog a bulong ket 80–160 mm iti kaatiddog, 30–50 mm iti kaakaba. Dagiti puraw a sanong, ket 6–8 mm iti kaatiddog, agsabong daytoy kadagiti inploressensia manipud iti Nobiembre aginggana iti Marso. Ti nasileng, nalasag, nangist a bungbunga ket 18–20 mm iti kaatiddog ket mapataud kadagitinalukay a rimpuok.

 Pannakaiwarwaras ken habitat 
Ti sebbangan ket endemiko iti subtropikal nga Isla Lord Howe ti Australia iti Baybay Tasman. Mabirukan daytoy kadagiti nalinongan a bakir, a naipangpangruna iti kangato iti 100–400 m, iti arrubayan ti Banbantay Lidgbird ken Gower iti akin-abagatan a patingga ti isla.

 Dagiti nagibasaran 

carronis
Kategoria:Flora ti Isla Lord Howe